open-index/open-wikipedia-markdown huggingface dataset:
300 (firmi)

***300*** è na pillìcula statunitenzi ca pigghiau spirazzioni di la graphic-novel *[[300 (fumettu)|300]]* di Frank Miller, ca pigghiau di n'àutru pillìcula ancora, *The 300 Spartans*, nu cuntu quasi-storicu di la battagghia di li Tirmopili, ca si sburgiu nta lu 480 a.C.. La pillìcula vinni addiriggiutu di Zack Snyder macari cu na manu di Frank Miller stissu, e fu arricupigghiatu cu la tècchinica di lu *Chroma key* p'arricurdari li mmaggini di lu fumettu arigginali. La pillìcula nisciu ntî cìnima dî Stati Uniti lu 9 di marzu dû 2007, mentri ca ntî cìnima di l'Italia nisciu lu 23 di marzu dû 2007.

## Trama
La pillìcula accumincia cuntannu la storia di carusiddu di Lionida e di la so aducazzioni (l'agoghè spartana) p'addivintari lu re. Un jornu, doppu ca avìa ja addivintatu re di Sparta, lu agghiunci a visitari nu amissariu pirsianu di lu re Sersi. Chistu cci cumanna di pavari nu tribbutu di terra e acqua pi daricci prova di la sò suttamissioni a la Persia. Lionida cc'arrispunni jittannu nta nu puzzu a iddu e a tutti li so guardia.

Doppu di chistu, addicidi di fariccilla pavari a lu asèrcitu pirsianu. Annunca manna a lu so capitanu cchiù fideli a pigghiari a 300 di li cchiù forti guirrera spartana. Ntonzi s'allesti pi jirisinni a la vattagghia.

Sersi accuminza a mannari truppi ca vannu tutti pari murennu ammazzati di li tricentu spartani, picchì stàvanu cummattennu ntî lochi stritti ca nun agghincevanu li vinti metri di larghizza, accuddì si jevanu appariggiannu li forzi.

Nta ssu mumentu, Ifialti, nu spartanu stortu e dunca sbannutu (tutti l'anticappati vinìanu ammazzati o sbannuti quannu nascìanu), va visita a Lionida pi daricci li so sirvizza. Doppu ca lu re spartanu s'arrifiuta, Ifialti va visita a Sersi. Facennu a canciu cu ricchizzi, fimmini e picciuli, a chistu cci cunta lu sicretu pi scunfiggiri a li tricentu spartani: na trazzera ca lu porta direttu a li retrugardî di li surdati di Lionida.

Lionida capennulu s'allimita a mannari nu guirreru comu amissariu a Sparta p'avvisaru a lu so pòpulu ca manca picca a la sò muruta.

Na vota ca sù strinciuti di tutti li banni di l'asèrcitu di Sersi, li tricentu òmini morunu cu unuri nta lu campu di battagghia.

## Lijami sterni
*  Situ ufficiali
*  Internet Movie Database

Catigurìa:Firmi statunitenzi
Fissioni nucliari

La **fissioni nucliari** è nu finòminu fìsicu chi pirmetti grazzi a na certa quantità di enirgìa la fissioni di n'atumu di uraniu o di plutoniu ntî elimenti cc`hiù leggi, libbirannu accussì puru na quantità di enirgìa chi è cchiossai di chidda nicissaria pi fari pàrtiri la fissioni. lu principiu dâ fissioni, cu libbirazzioni di granni quantità di enirgìa è usatu ntê cintrali nucliari attuali.

## Talìa puru

* Fusioni nucliari

Catigurìa:Fìsica
ITER

**ITER** è nu pruggettu finanziatu di diversi stati Europei, attuarmenti 'n fasi di rializzazzioni n Francia.  Avissi a dimustrari la fattibilità di na màchina pi la pruduzzioni di enirgìa nucliari utilizzannu la fusioni nucliari e unni l'elimentu cintrali è na virsioni pirfizzionata di tokamak.

Catigurìa:Fìsica
Nùcliu atomicu

Lu **nùcliu** di n'àtumu è la parti cintrali, furmata di prutoni e di neutroni. Custituisci la quasi tutalità dâ massa di l'àtumu. Lu nùcliu è la parti *bummiata* di raggi enirgètici ntô prucessu di fissioni nucliari

Catigurìa:Fìsica
Plasma

N fìsica, lu **plasma** è nu statu dâ materia chi nun è liquidi, ne gassusu, nè aeriformi. Si tratta di nu statu n cui la materia, grazzi â timpiratura assai àuta, è disaggrigata. Li nùclei nun sunnu cchiù ncucchiati.

## Talìa puru

* Fusioni nucliari

Catigurìa:Fìsica
Paleoliticu

Lu **Paleolitico** (dû grecu *palaios*, anticu, e *lithos*, petra) fu lu primu pirìudu n cui si sviluppau la ticnoluggìa umana cu la ntroduzzioni dî primi strummenta di petra, circa 2 miliuna di anni fa. Lu paliulìticu finìu circa 10000 anni fa, all'èbbica di la ntroduzzioni di l'agricultura.

E' cunsidiratu comu lu primu piriudu di l'ebbica dâ petra

Catigurìa:Storia
Flamencu

Lu **flamencu** è lu nomu di nu stili di musica chi accumpagna e lu tipu di ballu omònimu tipicu di l'Andalusia. E' nfluinzatu dî Gitani spagnoli, dâ cultura àrabba e ebbrea spagnola. A partiri dâ secunna parti dû XIX sèculu, lu flamencu si diffunnìu ntî tuttu lu munnu.

L'accumpagnamentu musicali di nu ballu flamencu è a basi di chitarra, nàcchiri, e battuti di manu ritmichi.

Catigurìa:Abballu
Prisma òtticu

thumb|right|200px|Rifrazzioni dâ luci pi menzu di nu prisma òtticu
Si sapi sèntiri **prisma òtticu** nu bloccu di vitru òtticu (o macari di àutru matiriali trasparenti) a furma di prisma triangulari, ca veni mpijatu pi taliari lu finòminu dâ rifrazzioni dâ luci; pi fari chissu, li prismi chiossai usati su' chiddi ca hannu na graputa di l'ànguli di 60° o di 45°.
Facennu attravirsari nu prisma cu graputa di 60° di nu fasciu di luci janca, si po' vìdiri, quannu nesci di l'àutra banna dû prisma, ca li tanti culura ca cumpònunu la luci sunnu rifratti e pigghunu n'àutri tanti dirizziuni; si vìdunu accuddì, misi unu appressu a l'àutru, tanti fasci di luci acculurati, dittu spettru.

Li culura dâ luci (ca àutru non sunnu ca unni elettrumaghètichi cu ognidunu d'iddi di na lunghizza d'unna diffirenti), ô passaggiu pô vitru hannu nu cumpurtamentu e na vilocitati d'attravirsamentu diffirenti: la luci viola è cchiù lenta di chidda russa e accussì di sècutu l'àutri culura.

Spirimenti fatti cû prisma òtticu, fìciru capiri ca la luci ca veni dû Suli è cumposta di tutti li culura dû spettru, ca si vìdunu ntî l'Arcu di Nuvè.

Catigurìa:Òttica
Catigurìa:Fìsica
Catigurìa:Scienzi
Googol

A palora **gugol** (ntâ funètica angrisi si scrivi "google" e si lieggi "gugol") fu strummintata di Milton Sirotta, niputi di lu matimaticu statunitenzi Edward Kasner.
Sirotta criau stu termini nta lu 1938, pi lu nummiru rippristintatu di lu nummirali 1 siguìtu di 100 zera.
Si dici ca a palora "gugol" fu scigghiùta ppa rapprisintàri stu nummiru picchini assumigghiava â manèra di parrari di li picciridda.

Nu **gugol** eni 10100 (o 10,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000 ma si lieggi e si capisci cchù difficermenti).

Catigurìa:Matimàtica
Catigurìa:Nùmmura
Arminiu

**Arminiu** (versu lu 16 a.C - 21 d.C.) fu nu capu militari ceruscu. Catturatu picciutteddu dî romani, vinni educatu secunnu la cultura rumana, trasennu puru ntî l'ordini dî cavaleri. Addivintau òmunu di fiducia di Varu, lu cuvirnaturi dâ Girmania ntâ riggiuni dû Renu. Arminiu mantinia cuntatti chî pòpuli girmanichi cu cui Roma era n cummattimentu, e a nu certu puntu agghicau a cunvincirisi chi putìa addivintari nu leader girmanicu. Apprufittannu dâ fiducia di Varu, Arminiu fici càdiri Varu e tutti li sò surdati (si stima circa 20000) ntî na mbuscata, canusciuta comu lu cummattimentu di Teutoburgu, abbinuta ntô 9 d.C.. Li surdati rumani forru ammazzati e Varu stissu s'ammazzau câ sò spata.

Arminiu vinni ammazzato quarchi annu cchiù tardu ntî nu cumplottu chi mirava a neutralizzari la sò putenza e lu sò duminiu tra li vari tribbù girmanichi.

Catigurìa:Roma antica
Catigurìa:Biografìi
Nikola Tesla

thumb|right|100px|Nikola Tesla
thumb|right|200px|Unni nascìu Tesla

**Nikola Tesla** (Smiljan, 10 di giugnettu 1856 – New York, 7 di jinnaru 1943); Serbu cirillicu: Никола Тесла) a statu nu invinturi serbu-statunitenzi, fisicu, angigneri miccanicu e ilettricu.
Nascìu a Smiljan, nta l'Austria-Ungaria, ca ora eni a Ripubblica di Croazzia.

Fu unu di l'invinturi dâ radiu pâ quali ci appi numirosi brivetti.
Li so scuperti cchiu mpurtanti foru nta lu campu di lu magnitismu e di l'elittricitati.
Eni famosu principarmenti ppi li so cuntribbuta a chiddi ca purtarru a lu sviluppu di la currenti altirnata.
A ragghiuni pâ quali a currenti altirnata eni miegghiu di chidda continua eni ca si ni pierdi cchiu picca quannu eni trasmessa a distanzi longhi.

L'unitati di misura SI (Sistema Ntirnazziunali) dâ dinzitati di lu flussu magneticu o induzzioni magnetica (B\,), l'unitati tesla, fu nominata nta lu so unuri (â *Cunfirenza Ginirali di li Pesi e di li Misuri*, Parigi, 1960).

Macari ca Tesla â statu famusu ppi li so scuperti, muriu senza sordi, pi lu mutivu ca nun ci venniru arricanusciuti li sô cuntribbuti pi aviri participatu â criazzioni dâ radiu si non doppu la morti. Pupularmenti Tesla veni vistu comu â na speci di scienziatu pazzu picchi prubbabirmenti a so strema cuncentrazzioni ci fici perdiri a li voti lu so qulibriu mintali.
Tesla ci appi lu so primu travagghiu a Budapest, unni fu 'mpiegatu a na compagnia tilifònica.
Macari nta li so primi anni di vita, strummintava sempri novi cosi.
Li so prubblema d'iqulibbriu mintali purtroppu ci accuminzarru di giovani unni accuminzau a manifistàri lu disordini chiamatu ossissivu-cumpulsivu.
Ci appi n'isaurimentu nirvosu mentri travagghiava a Budapest.

## Lijami sterni
* Museu di Nikola Tesla
* Tesla's Wardenclyffe Science Center Plaque
* NikolaTesla.fr - More than 1,000 documents on Tesla

Tesla, Nikola
Tesla, Nikola
Tesla, Nikola
Nùmmiru trascinnenti

Nu nùmmiru riali, ca nun eni nùmmiru algebbricu, eni chiamatu **nùmmiru trascinnenti** siddu nun po' ssiri usatu comu nu risurtatu di n'iquazzioni algebbrica cu cuefficenti nteru.

 a_{n}x^{n} + \dots + a_{2}x^2 + a_{1}x + a_{0} = 0 

Firàrisi a dimustrari ca nu certu nùmmiru eni trascinnenti po' èssiri piddaveru difficili.
Ogni nùmmiru trascinnenti eni macari nu nùmmiru irrazziunali.
Li primi pirsuni ca s'â firraru a suspittari la prisenza dî nùmmira trascinnenti forru Gottfried Wilhelm Leibniz e Leonhard Euler.
Lu primu a pruvari matimaticamenti pi menzu di tiurema ca iddi c'èranu, fu Joseph Liouville nta lu 1844. 

Di n puntu di vista strittamenti nsiemisticu è rilativamenti facili oggi addimustrari chi li nùmmira trascinnenti chi nun sunnu irrazziunali algebbrici esistunu. Nfatti li nùmmara irrazziunali algèbbrici sunnu n quanità numirabbili, veni a diri chi si pò fari na lista nfinita chi cunteni tutti li nummira algebbrichi. Li nùmmira riali nun sunnu n quantità numirabili. Cantor ni desi pi primu na dimostrazzioni elemintari.

Nùmmira trascinnenti pupularmenti canusciuti sunnu:
* e
* π
* ea ppi nu nùmmiru algèbbricu ≠ 0 
* 2^{\sqrt{2}}

Catigurìa:Nùmmura
Catigurìa:Tiurìa dî nùmmura
Ayurveda

**Ayurveda** eni na scienza medica di uriggini nta l'antica India.
A palora ayurveda eni cumposta di dui termini in lingua sanscrita, **ayur** (ca voli diri *[[vita]]*) e **veda** (ca voli diri canuscenza).
Avi a cchi ffari câ saluti, vita d'ogni gghiornu e lungivitati.
L'Ayurveda eni nu sistema tradizziunali di midicina e midicazzioni ca si bbasa supra a spirienza e l'ussirvazzioni.
Su sistema di midicina avi 3.000 anna.
Pâ mituloggia Hindu, Dhanvantari a statu lu primu medicu a usari l'ayurveda.
Nta l'India cuntimpuranea l'Ayurveda veni ancora praticata e niscìu macari di li cunfini giografichi.
Nùmmiru algebbricu

Nu **nùmmiru algèbbricu** è nu nùmmiru, soluzzioni di n'equazzioni a cuefficenti nteri dû tipu 
 a_{n}x^{n} + \dots + a_{2}x^2 + a_{1}x + a_{0} = 0 
Pi esempiu \sqrt2 è nu nùmmiru algebbricu, pirchì è soluzzioni di x^2-2=0. Lu nùmmuru \pi\simeq3.14 nun è soluzzioni di nudda equazzioni a cuefficienti nteri. Li nùmmura chi nun sunnu algèbbrichi, si chiamanu trascinnenti.

Catigurìa:Nùmmura
Còzzula

thumb|Còzzuli.
La **còzzula** (nomu scintificu  **Mytilus galloprovincialis**) è nu mulluscu commistibbili. Si cumponi di na scorcia nìura. La carni è tra lu gialli e l'aranciuni. Li còzzuli sunnu assai apprizzati ntâ cucina siciliana e n ginirali ntâ cucina meditirrània.

Catigurìa:Armali
Champagnaria

La **Champagnaria** è nu postu di Palermu unni li picciotta vannu a la sira a viviri e a stari assemi. S'attrova a Palermu ntî rua Spinuzza, unn'è ca si poti attruvari na putìa unni viviri vinu, birra e licora di tuttu lu munnu; nta ssu postu si po fari canuscenzia macari cu carusanza stranera.

Catigurìa:Quarteri di Palermu
Minu Reitanu

**Minu Reitanu** (Biniaminu) (Sciumara 'i Muru
7 di dicèmmiru 1944 – Agrati Brianza, 27 di jinnaru 2009) fu nu cantanti Rigginu di mùsica taliana, canusciutu a liveddu nazziunali e ntirnazziunali, spiciarmenti ntê cumunitati di emigrati taliani a l'estru.

Nasci a Sciumara 'i Muru di na famigghia pòvira, e pi ott'anni studìa ô Cunsirvatòriu Franciscu Cilea di Riggiu sunannu lu chianuforti, lu viulinu e la trumma.
Ancora picciutteddu trasloca câ famigghia ntâ Girmania, unni accumincia  li primi passi dâ so' carrera musicali nzemi ê soi frati cô nomu d'arti *I Fratelli Reitano*. 

Li canzuni ca ci dèttiru lu successu, foru apprima *Non prego per me*, scrivuta pi iddu di Battisti e Mogol, quannu s'apprisintau pâ prima vota ô pùbbribu talianu ô fistival di Sanremu; vìnniru appoi *Avevo un cuore (che ti amava tanto)* e *Una chitarra cento illusioni* e tanti àutri ancora. 

Participau a tanti  show tilivisivi, scrivìu nu rumanzu titulatu *Oh Salvatore!*, fici l'atturi nta tanti film e ntâ pillìcula *Sono pazzo di Iris Blond (1996)* di Carlu Verdone, fa' la parti d'iddu stissu.

Ntô 2007 ci veni na malatìa tinta e lu 27 di jinnaru 2009 mori ntâ so' casa di Agrati Brianza.
## Discugrafìa
*1969 - *Mino canta Reitano*
*1999 - *Musica tua - i Grandi Successi*
*1999 - *Mino Reitano Story*
*2000 - *Flashback - i Grandi successi originali*
## Sìnguli
*1967 - *Non prego per me*
*1968 - *Avevo un cuore (che ti amava tanto)*
*1968 - *Una Chitarra cento illusioni*
*1969 - *Meglio una sera piangere da solo*
*1970 - *Cento colpi alla tua porta*
*1970 - *La Pura verità*
*1970 - *Un Uomo e una valigia*
*1971 - *Apri le tue braccia e abbraccia il mondo*
*1971 - *Era il tempo delle more*
*1971 - *Una Ferita in fondo al cuore*
*1972 - *Ciao vita mia*
*1972 - *Stasera non si ride e non si balla*
*1973 - *Cuore pellegrino*
*1974 - *Tre parole al vento*
*1977 - *Sogno*
*1978 - *Fammi volare*
*1978 - *Keko il tricheco*
*1979 - *Piccola donna*
*1981 - *Io ti amerò*
*1981 - *Bronzi di Riace*
*1982 - *Ti amo davvero*
*1983 - *Innamorarsi è stato facile*
*1984 - *È lunedì*
*1988 - *[[Italia]]*
*1990 - *Vorrei*
*1992 - *Ma ti sei chiesto mai*
*2002 - *La mia canzone*
*2003 - *Io ti aspetterò per sempre*
## Pillìculi
*1971 - *Tara Pokì*
*1973 - *Una vita lunga un giorno*
*1975 - *Povero Cristo*
*1979 - *Lady Football*
*1996 - *Sono pazzo di Iris Blond*
*1999 - *L’ultimo mundial*
## Libbra
*1977 - *Oh Salvatore!*

Reitanu
Reitanu, Minu
Reitanu, Minu
Munticassinu

thumb| Munticassinu.
**Munticassinu** è n'abbazzia binidittina chi s'attrova ô sud dô Lazziu. Funnatu di San Binidittu, appi na mpurtanza assai granni ntô mediuevu, n particulari pi li vicenni storichi dû sud Italia, tra li bizzantini, li longobbardi e la cunquista nurmanna.

Àutru mumentu storicu n cui Munticassinu è ricurdatu fu nu cummattimentu tra amiricani e tideschi duranti la secunna guerra munniali. Lu cummattimentu di Munticassinu fu unu di l'episodi cchiù cruenti dâ guerra n'Italia.

Catigurìa:Riliggiuni
Catigurìa:Storia
Vitturi III

**Desideriu Epifani** (Biniventu 1027 - Munticassinu 16 di sittèmmiru 1087) fu abbati di Munticassinu e appoi papa cû nomu di **Vitturi III** tra lu 1086 e lu 1087. Lu sò succissuri, Urbanu II, fu eliggiutu sulu ntô 1088.

Catigurìa:Biografìi
Catigurìa:Papi
Gregoriu VII

**Ildebrando di Soana** (Sovana, 1020/1025 – Salernu, 25 di maiu 1085), fu papa cô nomu di **Gregoriu VII**. Pruclamatu santu, fu nu papa assai mpurtanti.

Catigurìa:Biografìi
Catigurìa:Papi
Catigurìa:Santi
Climenti III (antipapa)

**Climenti III** fu n'antipapa. Usurpau lu seggiu puntificiu pi diversi misi a Urbanu II chi appi a rifuggiàrisi a Terracina e 'n Sicilia, tra lu 1087 e lu 1088.

Catigurìa:Biografìi
San Brunu

**San Brunu** (Colonia, 1030 – Serra San Brunu, 6 di uttùviru 1101) , fu monacu e funnaturi dî Cirtusini.

Brunu
Brunu
Alessiu I Comnenu

**Alessiu I Comnenu** (Custantinòpuli 1048 - Costantinòpuli, 15 di austu 1118) fu nu mpiraturi bizzantinu. Amministrau la càrrica di mpiraturi dû 4 di aprili 1081 â sò morti.

Catigurìa:Biografìi
Catigurìa:Mpiratura bizzantini
Burgogna

thumb|300px|La pusizzioni attuali dâ Burgogna.

La **Burgogna** è attuarmenti na riggiuni dâ Francia.
La capitali è Diggiuni.

## Storia
Ntô mediuevu, la Burgogna era nu regnu nnipinnenti dâ Francia e lu tirritoriu agghicava 'n Svìzzira, pigghiannu tutta la riggiuni dû Giura.

Catigurìa:Riggiuni francisi
Clermont-Ferrand

thumb|300px|Viduta di Clermont-Ferrant.
**Clermont-Ferrand** è na citati dâ Francia di circa 150'000 abbitanti, capitali di la riggiuni francisa di l'Alvernia. Havi na pupulazzioni di circa 140'000 abbitanti e l'aria metropolitana havi na pupulazzioni di circa 400000 abbitanti. S'attrova ntô massicciu cintrali.

Catigurìa:Citati dâ Francia
Pasquali II

**Pasquali II** (mortu lu 21 di jinnaru 1118) fu papa dû 13 di austu 1099 â sò morti. Monacu di Cluny, fu numinatu cardinali di Gregoriu VII e succidìu a Urbanu II comu papa.

Catigurìa:Biografìi
Catigurìa:Papi
Odissea

L' **Odissea** è nu puema n versi di Omeru. Cu l' *Ilìadi*, di cui è n certu sensu la cuntinuazzioni, è cunsidiratu comu n'òpira chi marca la nascita dâ littiratura. Si stima tra lu 800 e lu 700 a,C la data dâ sò cumpusizzioni. Cunta la storia di Ulissi, chi doppu la caduta di Troia appi a viaggiari pi tuttu lu mari Meditirràniu, circannu la sò patria Itaca.

## Lu cuntinutu
Lu puema si tratta dû viaggiu longu di Ulissi chi si sta arricugghiannu a Ìtica doppu la guerra di Troia. La storia dâ guerra di Troia veni raccuntata nta l'Odissia mentri Ulissi si truova 'nta la reggia ri Feaci. 
Nta l'Odissia, cci voli dici anni prima ca s'arricogghi a sò muggheri Penelopi. Addimentri tanti òmini la stannu curtannu pû fattu dâ sò richezza. Facennu stu viaggiu, Ulissi e li soi marinari hannu a luttari contra monstri e autri piriculi di mari. Atena, la dia greca di ntilligenza l'aiuta. Chissi sunna na scelta dî monstri ca ncontra:

* Ciclopi: nu gianti c'un occhiu chi pistìa cristiani (Ulissi lu punci ntô sò occhiu cu na lancia).
* Sireni: criatura cu vuci accussì beddi ca tutti chi li sèntinu vonnu a jiri â sò ìsula pi forza unni mòrinu (Atena dici a Ulissi pi jinchiri l'arricchi dî marinari cu cera, mmeci iddu veni attaccatu ôn palu ca voli sintirili. Mmàggina ca senti la vuci di sò matri e gridau ca voli èssiri libbiratu pi jiri a truvarila - ma è tuttu nu sonnu e nu truccu).
* Scilla e Cariddi: la Scilla si mancia sei marinari, e lu Cariddi si mancia tuttu la navi. Ulissi havi a navigari la navi abbicinu la Scilla ma cchiù luntantu pussibbili dû Cariddi. Significa ca perdi sei marinari ma armenu la navi nun veni distruduta.

Na parti dâ storia si rivolgi attornu l'ìsula di Trinacria, chi volidri la Sicilia.

L*'Odissia* (e l'Illiadi) discrìvinu la cultura dâ Grecia antica. Si cridi ca Omeru usava li storî antichi passati d'avi, ma nun si sapi pi sicuru quali sunnu cunti ricriati d'Omeru, e quali rapprisèntanu fatti veri dâ storia grecia.

Catigurìa:Littiratura greca antica
Catigurìa:Littiratura
Catigurìa:Grecia antica
Catigurìa:Libbra
Gramps

**Gramps** (n'acrònimu 'n Lingua ngrisa di **Genealogical Research and Analysis Management Programming System**), ca veni a diri **"Ginialuggìa Circata e Anàlisi di gistioni di lu sistema di prugrammazzioni"** , è nu software lìbbiru unni, senza pajari, si ponnu attruvari tutti li nfurmazzioni dâ discinnenza di na famigghia: li catananni e li lijami ntra na famigghia e n'àutra.  

Faci parti dû pruggettu "GNOME". 'N urìggini lu prugramma funziunava pô sistema upirativu Unix-like e basta, ma ora ca vinni fatta na nova virsioni, chistu po'  furiari macari supra a  Windows. 

Gramps è puru unu dî prugrammi lìbbiri. Virsioni 'n talianu e si pò  tradurri in Sicilianu Gramps.

## Lijami di fora
* Gramps Pagina principale
* Manuale wiki per Gramps 3.1

Catigurìa:Nfurmàtica
Catigurìa:Famigghia
Vallagarina

La **Vallagarina** è na vaddi dû Trintinu Autu Adigi. La cità principali è Roveretu. E' pircurruta dû ciumi Àdici.

Catigurìa:Trentinu-Àutu Àdici/Sutta Tirolu‎
Àdici

L' **Àdici** è lu ciumi cchiù mpurtanti dû nord est di l'Italia. Pircurri tuttu lu Trintinu-Àutu Adici. Passa di Virona pi agghicari ntô mari Adriaticu

Adici
Mauru Rostagnu

**Mauru Rostagnu**  (Torinu, 6 di marzu 1942 – Lenzi (TP), 26 di sittèmmiru 1988) fu nu giurnalista e sociolucu italianu. Funnaturi li Lotta cuntinua, si trasfiriu 'n Sicilia unni avìa dicisu di dincunciari e di cummàttiri la mafia, tramiti na tilivisioni lucali. La sò ammazzatina resta nun chiara.

Rostagnu
Rostagnu, Mauru
Rostagnu, Mauru
A votata tunna râ linguistica

Câ sprissioni "**A votata tunna râ linguistica**" si senti a diri nu finominu 'ntillittuali ca distinguìu na parti ranni dâ filosufìa di lu Novicentu: in sìntisi a cosa s'ancentra nta nu studiu prufondu, a ogni liveddu, di li prublimatichi ca poni lu linguaggiu.
A sprissioni a statu strummintata di lu filosufu statunitenzi cuntimpuraniu Richard Rorty ca nta lu saggiu "*[[The linguistic turn]]*" (1967), scrissi  na longa prifazzioni ca antitulau "*Metaphilosophical difficulties of linguistic philosophy*", ("Difficultati metafilusofichi ntâ filosufìa linguistica") unni prifigurava scinari nta lu futuru.
A vuliri simplificari si po fari cuincidiri a votata tunna râ linguistica câ nascita di la filosuf'a analitica, na currenti ca nascìu nta l'Anghilterra nta li primi anni di lu XX seculu, ca si pruposi comu obbiettivu n'analisi rigurosa di lu linguaggiu supra 'na basi loggica ca avissi duvutu essiri â cchiu solida pussibbili.
In ginirali eni pussibbili cumprendiri nta a votata tunna râ linguistica macari autura c'appartienunu a tadizzioni cuntinintali, comu lu 'ntillituali tidescu Martin Heidegger (1889-1976) pi via di li pubbricazzioni ca ficci riflittiennu supra a lu linguaggio.

Catigurìa:Linguìstica
Catigurìa:Filusufìa
Ludwig Wittgenstein

170px|right|thumb|Wittgenstein ntô 1930
**Ludwig Josef Johann Wittgenstein**  (26 di aprili, 1889 – 29 di aprili , 1951) a statu nu filosufu austriacu.
Travagghiau principarmenti nta li fundazzioni di la loggica, a filosufia da matimatica, a filosufia da menti e a filosufia do linguaggiu.
Eni vistu comu lu filosufi cchiu 'mpurtanti di lu XX seculu.

Prima da so scumparsa a l'itati di 62 anni lu solu libbru ca Wittgenstein pubbricau a statu lu **Trattatu Loggicu-Filusoficu** (*Tractatus Logico-Philosophicus*).
Lu sicondu libbru **Anvistigazzioni Filusofichi** (*Philosophical Investigations*) fu pubbricatu duoppu ca scumparìu.
Tutti e dui li travagghi ana statu visti di impurtanza fundamintali ppâ filosufìa analitica

## Vita
Ludwig Wittgenstein nascìu a Vienna lu 26 di aprili dû 1889, di Karl e Leopoldine Wittgenstein.
Era lu cchiu giovani di uottu figghi di una di li cchiu binistanti famigli di l'Imperu Austru-Ungaricu.
Li so ginitori nascierru di famigghi giudaichi ca s'aviunu cunvirtutu a lu Protistantèsimu, e duoppu ca si spustarru di la Sassonia a Vienna nta l'anni di lu 1850s, s'ammiscarru cu li classi prufissiunali prutistanti viennesi.
Lu patri di Ludwig's father, Karl Wittgenstein, addivintau n'industriali e si fici na furtuna cu lu ferru e l'acciaiu.
A matri di Ludwig Leupuldina, c'avia Kalmus comu cugnomi di signorina, avìa statu a zia di lu Premiu Nobel Friedrich von Hayek.
Nunustanti lu prutistantesimu di Karl, e lu fattu ca lu patri di Leupuldina era giudaicu, li picciriddi di li Wittgenstein erunu battizzati comu cattolici rumani - a fedi da bisnonna materna - e a Ludwig ci vinni data na sipultura rumana cattolica a so scumparsa.
Wittgenstein inizziau a studiari 'ngigniria miccanica.
Duranti i so ricerchi s'antirissau di li fundazzioni dâ matimatica, particularmenti duoppu ca liggiu li **Principia di Matimatica** di Bertrand Russell ("*Principles of Mathematics*") e 's *Grundgesetze* di Gottlob Frege.
Nta lu 1911 Wittgenstein visitau Frege e Russell e discurrierru di filosufia nta na manera prufonda.
Fici na grandi imprissioni supra a Russell e accuminzau a travagghiari supra li fundazzioni di la loggica e di la matimatica.
Russell Wittgenstein comu u sa succissuri ca putìa ssiri in gradu di purtari avanti lu so travagghiu

Wittgenstein, Ludwig
Wittgenstein, Ludwig
Wittgenstein, Ludwig
Wittgenstein, Ludwig
Andy Roddick

**Andrew Stephen Roddick** muntuvatu **Andy** (30 di austu 1982) è nu jucaturi di tennis. Ex nùmmuru unu dî classifichi di l'ATP. Ntô 2003 vincìu li U.S. Open.

Roddick
Roddick
Roddick
Roddick, Andy
Frivaru 2009

**[[1 di frivaru|primu di frivaru]], duminicadìa**
*Roma: Ntô cuntinenti cuntinuanu a accapitari casi di razzisìmu e uramai vuliri dìciri ca sunnu casi isulati, voli dìciri èssiri orbi e surdi. A Roma, ntê matinati, tri carusazzi cci dèsiru a focu a un puvireddu, nu citatinu innianu ca, comu a tanti àutri pòviri cristi, durmìa a la stazzioni firroviarìa di Nittunu (Roma) e ora chistu è ô spitali, 'n prògnusi arisirvata. Li tri, citatini taliani, ca foru firmati dê Carrabbinera, dìciunu ca vulìanu finiri la siratina cu *"n'azzioni eclatanti, pi pruvari na forti emuzzioni"* 
*Melbourne: Rafael Nadal battìu Roger Federer ntâ finiali di l'Australian Open di tennis.
----  
right|100px
**[[3 di frivaru]], martidìa**
*Catania: Accumincia aoggi la festa di Sant'Àita e cuntìnua pi dumani e passannu-dumani.Tutti l’anni dô 3 o 5 di frivaru, pi tri jorna Catania si scorda tutti li cosi e tutti l’affanni e si cuncentra sulu pi la festa a Sant’Àita: î cannalori, àuti e granni ciri di lignu ntagghiati,  ‘n prucissioni furianu pi tutti li strati; si vìdunu cintinara di migghiara di cristiani ca vènunu di tutti li gnuni, luminara nta tutti li strati, tutti li chiesi vènunu nciùrati, e appoi li fochi ô chianu e la *vara* di **Sant'Àita** ca veni purtata ‘n prucissioni pi la cità.  
----
**[[9 di frivaru]], lunidìa**
*Udini: *(Ansa)* Murìu Eluana Englaro. La nutìzzia vinni cunfirmata a Udini di funti di l'amministrazzioni cumunali e riggiunali e dî forzi di l'òrdini.
*Australia: L’Australia sud-urientali cuntìnua a abbruciari. Lu focu si spannìu ntî tri Stati dû sud-est, Victoria, Novu Galles dû Sud e lu turritòriu di Canberra, pô càudu c'hà fattu uramai di chiossai di na simana (s'hà agghicatu macari a 48&nbsp;°C.) e pô ventu forti ca fà sbambari lu focu.  Nzinu a ora hannu murutu quarchi 171 cristiani.
----
**[[12 di frivaru]], jovidìa**
*Catania: Ntî Antenna Sicilia c'è lu festival dâ canzuni siciliana.
----
**[[18 di frivaru]], mercuridìa**
*Lampidusa: Lu centru di pirmanenza timpurania fu tiatru di na manifestazzioni dî prutesta di clannisitini uspitati ntô centru, chi bruciaru puru matirassi e àutri cosi, ô puntu chi la polizzia appi a ntirnviniri. Ci foru puru diversi dicini di firiti.
----
**[[19 di frivaru]], jovidìa**
*Sanremu: Sta simana ntâ cità dâ Liguria c'è lu cèlibbri festival dâ canzuni italiana

----

## Viditi puru
* Jinnaru 2009
* Marzu 2009
* 2009

Catigurìa:Frivaru
Catigurìa:Nutizzî
Catigurìa:2009
Catigurìa:Abbinimenti
Sàutu quànticu

Ntâ fisica, nu **sàutu quànticu** eni lu canciamentu di nu statu quànticu a l'àutru di n'elittroni dintra a l'àtumu.
Eni nu finòminu discuntìnuu: l' elittroni sàuta di nu liveddu d'enirgìa a l'àutru pi sùbbitu, a l'istanti: chissu voli diri ca è cchiù viloci dâ luci.
Lu finòminu trasi ìn cuntraddizzioni cu li tiurìi classichi, unni ci s'aspittassi liveddi d'enirgìa cuntìnui.
Li sàuti quàntichi prudùciunu radiazzioni elettrumagnètichi, comu la luci, ca vennu criati ntâ furma di unitati quantizzati chiamati futoni.

Nta lu dialettu, lu tìrmini **sàutu quànticu** accuminzau a significari nu canciamentu mpruvvisu o "canciamentu a scaluni", spiciarmenti n'avanzamnetu o n'aumentu.
Lu tèrmini arrisali a lu princìpiu-mitati di lu XX sèculu, e cuincidìu cu li scuperti ntâ miccànica quantìstica.
Li tèrmini scintìfichi e pupulari s'assumigghianu picchini tutti dui addiscrìvunu nu canciamentu ca succedi tuttu nta na vota (rivuluzziunàriu), mmeci di succèdiri alleggiu alleggiu (ivuluzziunàriu), ma l'utilizza sunnu diffirenti quannu arrivamu a parrari di grannizza 'n quistioni di lu canciamentu o di l'avanzamentu.

Nta li sistemi fìsichi di lu micrucosmu nu sàutu quànticu nun eni nicissariamenti nu canciamentu granni, e putissi picciò èssiri tantu nsignificanti ca niàutri mancu ni nn'addunamu.
N'asèmpiu bonu di chissu poti èssiri pigghiatu di lu mudellu di Bohr ppi n'àtumu d'idrògginu, unni li spustamenti d'enirgìa assuciati cu spustamenti di diffirenti stati quàntichi (sàuti quàntichi) s'addifirènzianu di viramenti nica a granni (chissu si lu cumparamu a l'enirgìa ca servi pp'allibbirtari cumpritamenti n'elittroni).
Dunca pupularmenti lu tèrmini eni di sòlitu usatu ppi sèntiri a ddiri nu canciamentu significativu granni, ca nun eni cuncittuarmenti cumpritamenti giustu.
Ma ntî ogni casu, si tinemu cuntu du lu spirimèntu mintàli di lu iattu di Schrödinger, canciamenti significiativi di lu micrucosmu si ponnu vidiri macari nta la rialitati ca spirimintamu tutti li jorna.

Catigurìa:Fìsica
Catigurìa:Scienzi
Catigurìa:Tiurìi
Cullèggiu dû Munnu Junciutu di Mostar

Lu **cullèggiu dû Munnu Junciutu di Mostar**, UWCiM (Busniacu: *Koledž ujedinjenog svijeta u Mostaru* - Croatu: *Koledž ujedinjenog svijeta u Mostaru* - Serbu: *Колеџ уједињеног света у Мостару*) è lu dudicèsimu cullèggiu UWC (United World Colleges) dû Munnu e lu quartu ntî l'Europa.
Lu cullèggiu vinni fattu comu parti di la nizziativa ntâ Bosnia Erzegovina "UWC-IBO" e iddu è lu primu cullèggiu ntî nu paisi post-cunflittu.

## Pi sapìrini chiossai
Talìa:Culleggi dû Munnu Junciutu

Catigurìa:Aducazzioni
Catigurìa:Sucità
Culleggi dû Munnu Junciutu

Li **Culleggi dû Munnu Junciutu** (United World Colleges) sunnu scoli, aricanusciuti a liveddu ntirnazziunali dâ liggi, unni si ponnu fàciri l'ùrtimi dui anni dê scoli supiriuri; â fini dê du' anni, si pigghia lu *Baccelliratu Ntirnazziunali*, tìtulu paru cô diproma di scola media supiriuri (Liggi 30 di uttùviru 1986 n. 738 “Aricunuscimentu dû diproma di Baccelliratu Ntirnazziunali”, 'n Gazzetta Ufficiali n. 258 dû 6 di nuvèmmiru 1986): cu ssu diproma, si po' ggh'iri a l'Universitati, macari ntî chiddi straneri.
Pi putiri èssiri pigghiati di ssi Culleggi, s'hà èssiri scigghiuti dê Cummissioni Nazziunali e nta sti scoli pi l'addevi s'havi la pussibbilitati di furmàrisi, ortri a prugrammi di studìu di liveddu àutu, nta n'ambienti assai riccu di stìmuli, chî valuri dâ sulidarietati e dâ tulliranza (non c'è jancu e non c'è nìuru, non c'è  e non c'è ).

Li prufissuri su' pigghiati di tanti nazziuni, accuddì s'havi na chiossai diffirenti mituduluggìa di nzignamentu. Si parra sulu la lingua ngrisa e nudda àutra.

Li **Culleggi dû Munnu Junciutu**, sunnu misi ntî sti paisi:

:Cuntinenti miricanu:
*Canadà
*Novu Mèssicu
*Costa Rica
: Asia:
*Singapura
*Hong Kong
*Innia
: Africa:
*Swaziland
: Auropa:
*Galles
*Nurveggia
*Italia: Cullèggiu dû Munnu Junciutu di l'Adriàticu (a Duinu/Triesti)
*Bosnia Erzegovina: Cullèggiu dû Munnu Junciutu di Mostar

Catigurìa:Aducazzioni
Catigurìa:Sucità
Erculi

**Èrculi** è n'iroi dâ mituluggìa rumana, aquivalenti â fijura di **Èracli** nnâ mituluggìa greca. Â fijura di Erculi su' lijati i dùdici fatichi chî quali iḍḍu appi a cummàttiri. U mitu di Èrculi fu ntruduciutu prubabbirmenti nnê pòpuli Sanniti pi cuntu dî culuni greci e 'n particulari di chiḍḍi di Cuma. 

Catigurìa:Mituluggìa
Tiseu

**Tiseu** è nu pirsunaggiu dâ mituluggìa greca. Secunnu la liggenna, fu unu dî primi re di Ateni. Sibbeni la storicità è tutt'àutru chi stabbiluta, Eusebiu di Cesarea stima chi vissi tra lu 1234 a.C. e lu 1204 a.C.,

## Lu mitu

Eggeu, re di Ateni mannau sò figghiu Tiseu a cummattiri contra lu Minutauru. Quannu turnau vincituri, Tiseu si scurdau di mettiri li veli janchi e lassau li veli nìuri ntâ navi ca lu purtava â casa, comu s'avìa misu d'accordu cu sò patri. Quannu Eggeu vitti la navi chê veli nìuri, pinsau ca Teseu avìa murutu, e pâ tristizza si jittau a mari, lu mari ca a pàrtiri di st'èpisodiu si chiama appuntu mari Eggeu.

Catigurìa:Mituluggìa
Pirseu (mituluggìa)

**Pirseu** è nu eroi dâ mituluggìa greca. E' figghiu di Zeus e di Danae, st'ùrtima è soru di Laerti e figghia dû re di Argu Acrisiu. 

[thumb|300px|left|Nu vasu [curinziu cu Perseu, Andromeda e Cetu.]]

Catigurìa:Mituluggìa
Zeus

**Zeus** è la divinità suprema dâ mituluggìa greca. È lu re di l'Olimpu. Li sò sìmmuli sunnu li saitti, lu toru e l'aquila. Nuddu è chiu mpurtanti d'iddu.
Robbertu Maroni

thumb|right|Robbertu Maroni

**Robbertu Maroni** è n'òmunu pulìticu dû partitu dâ Lega Nord. Fu ministru di lu nternu.

Maroni, Robbertu
Maroni, Robbertu
Maroni, Robbertu
World Economic Forum

Lu **World Economic Forum** (abbriviatu **WEF**) è na cunfirenza ntirnazziunali chi si teni ogni annu a Davos ntâ Svìzzira. Havi na ripircussioni ntirnazziunali, pirchì è friquintata ogni annu dî diversi leader tra li cchiù rapprisintativi dû pianeta, nun sulu dâ pulìtica, ma puru di l'ecunumìa.

Catigurìa:Sucità
Catigurìa:Ecunumìa
Rafael Nadal

**Rafael Nadal Parera** (3 di giugnu 1986) è nu jucaturi di tennis a liveddu ntirnazziunali. Fu nùmmuru 1 dî classifichi di l'ATP, pusizzioni chi luvau a Roger Federer chi la tinni pi quasi 5 anni. Nadal ha già vinciutu già 14 tìtuli dû Granni Slam, tra cui urtimamenti l'Open di Australia e lu Roland Garros ca vinciu novi voti.

Nadal, Rafael
Nadal, Rafael
Nadal, Rafael
Nadal, Rafael
Nadal, Rafael
Argunàuti

L**'argunauti** foru nu gruppu di circa na cinquantina d'iroi dâ mituluggìa greca. Sutta a majistrìa di Giasuni chisti dèsiru vita a unu dî cchiù affascinanti cunti dâ mituluggìa: u viaggiu ncapu â navi Argu ca i fici agghicari â Colchidi pi cunquistari u veḍḍu d'oru. 
Foru chiamati Argunauti propia picchì jèvanu pi mari ncapu â navi "Argu".

Catigurìa:Mituluggìa
Tàvula pitagorica

La **tàvula pitagorica** eni na matrici di nùmmira ca ci havi la carattirìstica ca lu valuri â j-esima culonna dâ riga i-esima eni lu prudottu di i x j.

Lu scopu di la so' criazzioni eni di fari virri li rapporti ca cci sunnu nta li nùmmira elivati a quadratu.
Ogni riga dâ tàvula eni chiamata macari **tabbillina**: p'asèmpiu â terza riga eni chiamata *â tabbillina dô tri*.

Catigurìa:Tiurìa dî nùmmura
Erwin Schrödinger

**Erwin Rudolf Josef Alexander Schrödinger** (Vienna, 12 di austu 1887 – Erdberg 4 di jinnaru 1961) è statu nu fisicu austriacu.
Eni cunzidiratu unu di li funnaturi dâ miccanica quantistica, pupularmenti famusu pi lu spirimèntu cu lu jattu, bincìu lu Premiu Nobel ntâ fisica ntô 1933.

Schrödinger, Erwin
Schrödinger, Erwin
Schrödinger, Erwin

Schrodinger, Erwin
Schrodinger, Erwin
Jattu di Schrödinger

**Lu jattu di Schrödinger** eni nu spirimèntu mintàli di fisica quantistica.
Lu spirimèntu a statu strummintàtu di lu fìsicu Erwin Schrödinger. 
Chìssu sintissi a ddiri ca nun bèni utilizzàtu nu jàttu vèru.
Unu s'ammagginàri di mintìri nu jattu intra na buàtta isulàta.
Nu cuntaturi Geiger e tantìcchia di nu limèntu radiuattivu rintra na buàtta.
Duoppu tanticchia di tiempu, putìssi ssiri macàri n'ura, unu di l'atumi di lu limentu dicàdi mittiènnu radiuattivitàti.
Chissu vèni misuràtu di lu cuntatùri Geiger ca jeni culligàtu a na machinicèdda ca arrilàscia lu viliènu c'avissi a mazzàri lu jattu (mischinu!). 

A quistiòni paradussali ora eni: duoppu n'ura lu jattu eni vivu o mortu?
A 'ntirpritazziòni clàssica di lu spirimèntu di Schrödinger eni ca finu a quànnu lu scàtulu eni ciùsu, lu jàttu eni sia vivu ca muortu nta nu statu quantìsticu supirpusizziunatu.
Quànnu lu scàtulu si ràpi, a funzioni d'onda si cullassa e li stati quantici vènunu rèsi nòta a l'ussirbatùri ca pò finarmenti vèniri a cuscienza di lu fattu ca lu jattu eni vivu o mortu.
Lu prubblema risoltu di lu spirimentu mintali ni fa capiri ru còsi:
# ca na pirsuna ca ràpi a buàtta antirfirìsci câ rialitàti 'nta nu livèllu macruscòpicu (quinni nun eni cchiu lu liveddu micruscopicu dâ fisica quantistica);
# e ni fa capiri macàri ca a pirsuna ca ussèrva e lu spirimèntu di lu jattu ana ssiri cunzidirati cu rifirimentu a intrambi 'nta lu stessu mumentu sincrònicu.
Sulu *[[cullassu ra funzioni d'unna|taliannu]]* rintra a scàtula unni si sta faciènnu lu spirimèntu a pirsuna anfruènza lu "statu di vita o di morti" di lu pòviru jattu.
Lu jattu eni sia mortu ca vivu finu a quannu l'usservazzioni prova lu so statu (ca veni ciamatu "supirposizzioni").

Catigurìa:Fìsica
Battagghia di li Termopili

La **Battagghia di li Termopili** (Grecu: Θερμοπύλαι, [thər móppəlee]), fu cummattuta nta lu settèmmiru 480 a.C., ntra n'allianza di citati-statu grechi cummannati di Leonida e l'asèrcitu mmasuri pirsianu di Serse I, a lu passu di li Termopili nta la Grecia cintrali.
La sprupurzioni nummèrica di li truppi era di quarchi 1 a 30 mannaggia du signuri scunsacratu

, ma li grechi s'â firarru a mantèniri li sò pusizziona contr'a li pirsiani ppi setti jorna (incrusi tri di battagghia vera e propria).

La battagghia eni la cchiù famusa battagghia auropea ntâ storia antica.
Vani ricurdata ntâ cultura uccidintali ppi comu li grechi s'â firarru a mantèniri li proprî pusizzioni macari si ticnicamenti pèrsiru.

## Vuci currilati

* La Battagghia di Imera, lu stissu annu dâ battagghia dî Termopili, vitti li sarausani cummàttiri contra li cartagginisi ntâ Sicilia dû nord.

Catigurìa:Grecia antica
Catigurìa:Cummattimenti
Ìsuli britànnichi

Li **ìsuli britànnichi** sunnu n'arcipèlacu ca cumprenni la Gran Britagna, l'Irlanna, li Shetland, li ìsuli anglu nurmanni, l'Ìsula di Man e vari àutri isuleddi. Lu tirritoriu è puliticamenti spartutu ntra Regnu Unitu e ripùbbrica d'Irlanna.

Isuli britannichi
23 (numiru)

Lu **23** è nu nùmmuru primu. E' lu primu nùmmiru pi cui lu nùmmuru primu chi veni addoppu s'attrova sulu sei posta addoppu, lu 29.

Catigurìa:Nùmmura
Cuncettu

Nu **cuncettu** eni n'idìa ca eni appricata a tutti l'uggetta di nu gruppu.
Eni a manèra câ quali li pirsuni virunu e capisciunu quarchicosa.
A palora eni usata ppi adintificari nu cuncettu (a marca di lu cuncettu) eni nu "termini". 
Pa isempiu, a palora "cani" eni lu termini utilizzatu pi adintificari chie ca eni nu cani.
Tuttu chiddu ca na pirsuna sapi di nu cani eni lu cuncetti di lu termini cani.
Termini diffirenta poni ssiri usati p'adentificari lu stessu cuncettu.

Lingui diffirenta anu termini diffirenta ppi lu stissu cuncettu.
Chissu eni chiddu ca rendi a traduzzioni pussibbili. 
Li termini ponu ssiri diffirenta 'nta ogni linguaggiu, ma lu cuncettu eni lu stissu.
Lu cuncettu di sautu eni lu stissu ppi na pirsuna dâ Sicilia e ppi na pirsuna ca parra e scrivi in angrisi, ma 'na pirsuna usa "sautu" e l'autra usa "jump".

Catigurìa:Filusufìa
Didier Cuche

thumb|Didier Cuche.
**Didier Cuche** (Le Paquier, 16 di austu 1974) è nu sciaturi svizziru. E' campiuni dû munnu di scinnuta pi lu 2010 comu lu fu ntô 2007 e 2008. Ntô 2009 vincìu la globbu di cristallu pô gicanti.

Cuche, Didier
Cuche, Didier
Cuche, Didier
Cuche, Didier
Giordanu I di Capua

**Giordanu I di Capua** (mortu lu 5 di aprili 1091) fu nu cunnuttèru nurmannu. Fu principi di Capua e cunti di Aversa. Sô matri, Fredesenda, era soru di Robbertu lu Guiscardu e Ruggeru I di Autavilla.

Catigurìa:Biografìi
Giuvanni Filippu Ingrassias

**Giuvanni Filippu Ingrassias** (o **Ingrassia**)  (Regarbutu (EN) 1510 - Palermu 6 di nuvèmmiru 1580), dittu macari l'Ippocrati sicilianu, fù na  fiura assai mpurtanti ntâ storia di la scenza di l'anatumia umana.
Non si sapi tantu assai dâ sò famigghia, ma sapemu pi sicuru ca ncuminciau li studi di midicina a Palermu e, appoi, li cuntinuau a l'Universitati di Paduva, unni si pigghiau la làuria ntô 1537. Ntô 1544 ci vinni data la  cattidra di midicina tiòrica e pràtica a l'Universitati di Napuli e chissu fu nu mumentu di granni successu: avìa addivintatu nu prufissuri di anatumìa e midicina accussì canusciutu ca assai assai studenti friquintàvanu lu sò corsu, e tanti vinìanu macari di l'estru.
Ntô 1556, pi raccumannazzioni dû viciré spagnolu di Sicilia e pi dicretu règgiu di Filippu II di Spagna, vinni chiamatu a Palermu comu *Protumedicu ginirali* (mèdicu principali) di Palermu. Ntô 1563 lu re, Filippu II,  lu fici capu mèdicu dâ Sicilia e di l'ìsuli vicini.       

Ingrassias era nu medicu sicilianu ca cia sapìa, e ca 'ntâ nu cummintariu d'ostiuluggìa di Galenu, currigghiu na puocu d'irruri.
Resi pâ prima vota na bona discrizzioni dâ vera cunfigurazzioni di lu sfinòidi e di lossu etmoidi, e ci appi  lu meritu d'addiscriviri pâ prima vota (1546) lu terzu ossu di l'auriccia, ciamati , sibbeni a so distinzioni fu macari rivindicata di Eustachiu e Falloppiu.

## Lijami di fora
Elòggiu stòricu di Giuvanni Filippu Ingrassias di lèggiri supra a google-libbra 

Ingrassias, Giuvanni Filippu
Lu tirannu

***Lu tirannu*** eni nu rumanzu storicu di Valeriu Massimu Manfredi pubbricatu 'nta lu 2003.

## Lu fattu
Lu romanzu eni ambientatu 'ntâ Sicilia, di lu V secolo a.C. e cunta a storia di lu siracusanu Dionisiu famosu tirannu igucentricu ca cummattìa ogni forma di dimucrazzia, picchin ci parì na forma di cuviernu ca rava a pussibilitatati macari a li babbi di cuvirnari.
Lu rumanzu pirò arrinesci a cuntari comu stu omminu circau d'unificari tutta l'isula, cummattiennu li so grani nimici, li Cartagginisi, a pàrtiri da sô cittati, Siracusa, e faciennula addivintari n'ipirputenza miditirrania (all'epuca) tarmenti forti ca putìa vantari d'avìri l'isercitu cchiu ranni di l'antichitati ca sa firau a rivaliggiari cu chiddi dâ Grecia Antica. 

Li cunti di Dionisiu (antisu macari comu *Dionigi*) sunu spressi di Manfredi nta na manèra di suttuliniari i difficultati ca lu stissu ancontra 'nta lu mumentu ca capisci ca nun po fidàrisi mancu di li so mici cchiu vicini e di lu propriu frati, ca puri l'avièunu iutatu a cunquistari lu putiri, addivintannu accussini, a l'uocci di tutti, nu suvranu spriggevuli, vistu ca isiliava e supratuttu mazzava a tutti chiddi ca suspittava d'attivitati cuspirativi cuntra ri iddu.
Â fini l'auturi suttilinia comu macari li grandi ommini, 'nta lu beni e lu mali, nun mancanu a l'appuntamentu câ morti ca prima o puoi arriva sempri e nun po cancillari chiddu ca ficiru duranti a loru vita.


Tirannu
Paràbbula (matimàtica)

thumb|300px|La paràbbula ''y=x<sup>''2</sup>.
N matimàtica na **paràbbula** è na fijura giomètrica difinuta comu lu lòcu giomètricu dî punti chi sunnu equidistanti di nu punutu dittu *fòcu* e di na retta ditta *dirittrici*.

L'esempu cchiù canusciutu di paràbbula è chiddu rapprisintatu di l'equazzioni *y=x<sup>*2 ntî na para d'assi cartisiani.

## Talìa puru
*Parabbuloidi

Catigurìa:Matimàtica
Catigurìa:Giometrìa
Willendorf

**Willendorf** è nu cumuni di l'Austria di na pupulazzioni di circa 800 abbitanti. Nu s'havi a cunfunniri câ lucalità di Willendorf, ntê banni di n'àutru paiseddu austriacu chi si chiama Aggsbach, unni fu truvata la cèlibbri statueta canusicuta comu la vèniri di Willendorf.

Catigurìa:Austria
Anciulu Ficarra

**Anciulu Ficarra** (Canicattì, 10 giugnettu dû 1885 – Canicattì, 1 giugnu dû 1959) fu arciviscuvu cattolicu talianu, studiosu di San Girolamu e viscuvu di Patti ppì vint'anni (1937 – 1957).

Catigurìa:Biografìi
Ficarra, Anciulu
Ficarra, Anciulu
Josef Szombathy

**Josef Szombathy** (1853-1943), fu n'archioluggu austriacu. Ntô 1908 attruvau nazu la cusidditta Vèniri di Willendorf, na statuedda primitiva ritinuta tra li cchiù significativi dâ preistoria.

Funnau lu dipartimentu di Archioluggia ô Museu di Storia Naturali a Vienna. Muriu ntî nu campu di cuncentramentu nazzista.

Szombathy
Szombathy, Josef
Firtilitati

La **firtilitati** è la cunnizzioni chi pirmetti â ogni forma di armali  o viggitali, masculu o fimmina di putiri riproducìrisi.

Catigurìa:Bioluggìa
Vulva

Nti l'anatumìa fimminina la **vulva** rapprisenta la parti esterna di l'organu ginitali fimmininu, di lu munti di Veniri, ô clitòridi nzinu â fini dî li granni làbbra. 

## La vulva ntê vari culturi

Ntâ sucità uccidintali la vulva ha statu cunsidiratu sìmmulu di ficunnità. rapprisintazzioni dâ Vulva s'attrovanu già ntî primi statuetti di èbbica antica, comu la Veniri di Willendorf.

Nti certi sucità subsahariani, esistunu riti d'inizziazzioni liati â maturazzioni anatòmica ntê fìmmini.

Catigurìa:Anatumìa
Microeconumìa

'A **Micruecunumia** esta 'a branca d'a scienza ecunomica cchi studia i singuli agenti ecunumici uccupandusi de:
* allucaziuna d'e risorsi,
* prezzi ed equilibriu d'o mercatu,
* mudellu de conzumu d'e hamigghj,
* custi e pruduttività dell'impresi.

Catigurìa:Ecunumìa
Paràbbula

*Paràbbula: fiura giometrica
*Paràbbula: giru di paroli n ritòrica
*Paràbbula: antenna pâ ricizzioni di canali satillitari
Micruecunumìa

La **Micruecunumìa** è la branca dâ scienza ecunòmica ca studìa li sìnculi aggenti ecunòmichi uccupannusi di:
* allucazziuni dî risorsi,
* prezzi e equilìbbriu dû mircatu,
* mudellu di cunzumu dê famigghi,
* custi e pruduttivitati di li mpresi.

Catigurìa:Ecunumìa
Trumma

La **trumma** è nu strummentu a ciatu. Mitàllica, la trumma si cumponi di nu tubbu chi si ntrucciunìa facennu nu iri e nu vèniri urizzuntarmeni. Li toni sunnu mudlati di tri pistuna chi vènunu azziunati dû sunaturi, chi li pò rigulari puru mudulannu lu flussu dû ciatu ntô bocchinu.

## Talìa puru

* Lista dî strummenta a ciatu

Catigurìa:Mùsica
Catigurìa:Mùsica dâ marina
ISIC

L' **International Standard Industrial Classification of All Economic Activities**, è nu sistema di classificazioni dî dati ecunòmici, e chi dipenni dî Nazzioni Uniti.

Catigurìa:Ecunumìa
Ficarra e Picone

**Ficarra e Picone** è nu duettu comicu sicilianu furmatu di Sarbaturi Ficarra (Palermu 27 di maiu 1971) e Valentinu Picone (Palermu 23 di marzu 1971).

## Storia
Ntî lu 1993 s'ancuntraru ntî un villaggiu turìsticu di Taurmina,  unni Picone avìa jutu 'n vacanza, mentri ca Ficarra facìa l'animaturi. 'N sècutu a ssu ncontru, li dui addivèntaru amichi e fòrmaru nu gruppu, saputu sèntiri *Chiamata Urbana Urgente*, nzemi a nu terzu cumpunenti, Sarvaturi Borellu (ca ora è lu sò manager), e ncumìnciaru a fari cabaret nnê bar.

Quannu ntî lu 1998 Borellu niscìu dû gruppu, ristannu suli iddi dui, canciaru lu nomu d'arti e si fìciru chiamari *Ficarra & Picone*, accuddì comu sunnu li sò veri cugnoma: di stu mumentu vìnniru tanti cuncerti 'n tiatru e unu di ssi cuncerti arrivau a vìnniri 235.000 biglitti, e di ddocu accuminciau lu successu.

Li sò pirsunaggi di successu sunnu li *Nati Stanchi*, di quali fìciru macari na pillìcula, e li *fratelli corner*, ca su dui jucatura di palluni di l'Inter.

Ntî lu 2002 niscìu lu film Nati Stanchi, cu la culonna sunora di li Tinturia.

## Firmografìa
**Chiedimi se sono felice* (2000)
**Nati stanchi* (2002)
**Il 7 e l'8* (2006)
**Baaria* (2008)
**La Matassa* (2009)
**Andiamo a quel paese* (2014)
**L'ora legale* (2017)
**Il primo Natale* (2019)
**Santocielo* (2023)

Catigurìa:Biografìi
Catigurìa:Còmici
Albertu Moravia

**Albertu Moravia**, pseudonimu di **Albertu Pincherle**) (Roma, 28 di nuvèmmiru 1907 – Roma, 26 di sittèmmiru 1990) fu nu scritturi italianu tra li cchiù mpurtanti dû vintèsimu sèculu. Tra li sò libbra cchiù canusciuti *L'amore coniugale*. Mpignatu puliticamenti, appi na nfluenza granni ntâ vita ntillittuali italiana. Fu spusatu pi n certu tempu cu Dacia Maraini, na scrittrici di urìggini siciliana.

Moravia, Albertu
Moravia, Albertu
Moravia, Albertu
Moravia, Albertu
Macroeconumìa

'A macruecunumia esta 'a branca d'a scienza ecunomica cchi studia l'aggregati ecunumici occupandusi de:
* occupaziuna,
* redditu naziunala,
* rapporti tra cunsumu e redditu,
* import ed export,
* hluttuaziuni ciclichi cchi determinanu 'nto u tempu l'andamenti d'o redditu naziunala e de l'occupaziuna.

Catigurìa:Ecunumìa
Macruecunumìa

La **macruecunumìa** è la branca dâ scienza ecunòmica ca studìa l'aggrigati ecunòmichi occupànnusi di:
* uccupazzioni,
* rèdditu nazziunali,
* rapporti ntra cunsumu e rèdditu,
* mpurtazzioni e spurtazioni,
* fluttuazziuni cìclichi ca ditèrminanu ntô tempu l'annamenti dû redditu nazziunali e di l'uccupazzioni.

Catigurìa:Ecunumìa
Nati Stanchi (film)

**Nati stanchi** è na pillìcula cummèdia di lu 2001. Lu film havi comu prutagunisti Ficarra e Picone.
Lu film parra di dui picciotti senza travagghiu ca nun nni vòlunu sèntiri di travagghiari. Chisti pàssanu la jurnata a nun fari nenti o a sunari lu campanazzu a Passalacqua. Iddi dui cèrcanu sempri di iri ntî cuncorsi, cu la ntinzioni di pirdìrili  apposta. 
Sti dui giuvani sunnu ziti cu dui picciotti, Loredana e Sandra; a diffirenza d'iddi, pirò, sti dui fìmmini sunnu giudizziusi e travàgghianu e sunnu ntirissati a maritàrisi.
Catigurìa:Cìnima
Catigurìa:Film